Diari Oficial de la Generalitat Valenciana


Sumari del DOGV 7338, del 13-08-2014 (2014/7639)

Subhasta d'un bé immoble a Paterna.
-----------------------------------

### Dades del document

Número de DOGV
:   7338

Data del DOGV
:   13-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7639


Organisme emissor
:   Notaria d'Alejandro Fliquete Cervera

Tipus de document
:   Subhasta

Subhasta d'un bé immoble a Paterna. [2014/7639]  
Alejandro Fliquete Cervera, notari del Col·legi de València, amb residència a Paterna, faig saber:   
Que en la meua notaria, situada a Paterna, 46864, carrer de Pérez Galdós, cantó amb Federico García Lorca, es tramita venda extrajudicial conforme a l'article 129 de la Llei Hipotecària de la finca hipotecada següent:   
Urbana. Edifici destinat a oficines i laboratori, situat en el terme municipal de Paterna, part del polígon industrial denominat Parc Tecnològic, parcel·la assenyalada amb el número cent huitanta-nou en el pla parcel·lari del seu pla parcial d'ordenació. Té la parcel·la una extensió superficial de mil quatre-cents vint-i-quatre metres quadrats. Està formada per planta de semisoterrani, destinada a aparcament de vehicles, deixa en la seua zona central un espai destinat a magatzem, cambra de neteja i vestuari de personal, i al semisoterrani del qual s'accedix per rampa des de la planta baixa; la planta baixa, destinada a laboratoris d'investigació, amb una recepció de personal en l'entrada principal, ubicats a un costat i a l'altre els laboratoris d'investigació, i s'ubica també en esta planta el menjador de personal, amb eixida a la zona exterior d'esplai que cobrix la part posterior de l'aparcament en semisoterrani; i de planta alta destinada totalment a incloure totes les oficines, departaments d'enginyeria, administració, direcció, sala de conferències i sala de juntes. Les tres plantes esmentades es comuniquen entre si per escala interior i, a més, la planta baixa i la planta alta es comuniquen entre si per escala exterior. La planta de semisoterrani ocupa una superfície construïda de sis-cents huitanta-un metres amb trenta-quatre decímetres quadrats, i es destinen a aparcament sis-cents trenta metres amb set decímetres quadrats, i la resta de cinquanta-un metres vint-i-set decímetres quadrats a locals; la planta baixa té una superfície de quatre-cents setanta-nou metres amb sis decímetres quadrats; i la planta alta té una superfície construïda de quatre-cents quaranta-quatre metres amb cinquanta-quatre decímetres quadrats; la resta de superfície, fins al total del solar, és zona d'esplai.   
Tot això confronta: nord, parcel·la cent huitanta-set; sud i est, carrer del polígon, hui ronda Guillermo Marconi; i oest, parcel·la cent noranta.   
Inscripció: consta inscrita en el Registre de la Propietat de Paterna número 2, al tom 2545, llibre 1075, foli 34, finca registral número 67991.   
Referència cadastral: és la número 1524476TK8919Q9923NZ.  
S'assenyala la primera subhasta per al dia 12 de setembre de 2014, a les 12.00 hores; la segona, si és el cas, per al dia 13 d'octubre de 2014, a les 12.00 hores; i la tercera, per al dia 10 de novembre de 2014, a les 12.00 hores. En cas d'arribar-se a licitació entre el propietari i el creditor s'assenyala per al dia 17 de novembre de 2014, a les 12.00 hores.   
  
Totes les subhastes tindran lloc en la meua notaria.   
El tipus per a la primera subhasta és de tres milions tres-cents setanta-sis mil quatre-cents euros (3.376.400,00 ?); per a la segona subhasta, el 75 per cent de les quantitats indicades; i la tercera es farà sense subjecció a tipus.   
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 10.00 a 13.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en el compte corrent de Deutsche Bank, SAE, número 5519-7106-17-9713664180, una quantitat equivalent al 5 per cent del tipus que corresponga, per mitjà de justificació de l'ingrés en l'establiment designat a este efecte.   
Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'ell o d'un creditor posterior podrà fer-se cedint a un tercer.   
  
Paterna, 5 d'agost de 2014.- El notari: Alejandro Fliquete Cervera.